അഫ്ഗാന് സാമ്രാജ്യത്വ ശക്തികള്ക്ക് പാഠം ജമാഅത്തെ ഇസ്ലാമി ന്യൂഡല്ഹി: അഫ്ഗാനിസ്താനിലെ സംഭവവികാസങ്ങള് സാമ്രാജ്യത്വ ശക്തികള്ക്ക് പാഠമാകണമെന്ന് ജമാഅത്തെ ഇസ്ലാമി അഖിലേന്ത്യ അമീര് സയ്യിദ് സആദതുല്ല ഹുസൈനി. അഫ്ഗാനിലെ രാഷ്ട്രീയ മാറ്റങ്ങള് അശാന്തിയും രക്തച്ചൊരിച്ചിലും അവസാനിപ്പിച്ച് മേഖലയില് സമാധാനം പുനഃസ്ഥാപിക്കാന് സഹായിക്കുമെന്ന് അദ്ദേഹം പ്രത്യാശിച്ചു. രണ്ടു പതിറ്റാണ്ടു മുമ്ബ് കൊളോണിയല് ശക്തികള് സൈനിക നടപടികളിലൂടെ അഫ്ഗാന് സര്ക്കാറിനെ അട്ടിമറിച്ചു. നിരപരാധികളായ ജനങ്ങള്ക്കു നേരെ അതിക്രമം അഴിച്ചു വിട്ടു. അഫ്ഗാന് ജനതക്കുമേല് സ്വന്തം താല്പര്യങ്ങള് അടിച്ചേല്പിക്കാന് ശ്രമിച്ചു. എന്നാല്, അഫ്ഗാന് ജനതയുടെ സ്ഥിരോത്സാഹവും പോരാട്ട വീര്യവും വഴിയാണ് സാമ്രാജ്യത്വ ശക്തികളുടെ പിന്മാറ്റം. ദരിദ്ര രാജ്യങ്ങളുടെ കാര്യങ്ങളില് അനാവശ്യ ഇടപെടല് നടത്തുന്ന നയം ഉപേക്ഷിക്കണമെന്ന പാഠമാണ് ഈ ശക്തികളും അന്താരാഷ്ട്ര സമൂഹവും ഉള്ക്കൊള്ളേണ്ടത്.അഫ്ഗാനിസ്താനിലെ താലിബാന് അധികാര കൈമാറ്റം കൂടുതല് രക്തച്ചൊരിച്ചിലില്ലാതെ പൂര്ത്തീകരിച്ചത് പ്രത്യാശ നല്കുന്നതാണ്. ലോകം താലിബാനെ ഉറ്റു നോക്കുന്നു. ഇസ്ലാം സമാധാനത്തിെന്റയും ക്ഷേമത്തിെന്റയും ദര്ശനമാണെന്ന വസ്തുതയിലേക്ക് ലോക ശ്രദ്ധ ആകര്ഷിക്കാന് താലിബാന് ശ്രമിക്കേണ്ടതുണ്ട്. ഇസ്ലാം എല്ലാവര്ക്കും വിശ്വാസ സ്വാതന്ത്ര്യം നല്കുന്നു. ന്യൂനപക്ഷങ്ങള് ഉള്പ്പെടെ എല്ലാ മനുഷ്യരുടെയും സംരക്ഷണം ഇസ്ലാമിന് പരമപ്രധാനമാണ്. സ്ത്രീകളുടെ അവകാശങ്ങളും പ്രധാനമാണ്. അഫ്ഗാനിലെ പുതിയ ഭരണാധികാരികള് ഇസ്ലാമിക ക്ഷേമ രാഷ്ട്ര മാതൃകയാണ് ലോകത്തിന് സമര്പ്പിക്കേണ്ടത്. ജനങ്ങള് ഭയത്തില്നിന്നും ഭീകരതയില്നിന്നും മോചനം നേടണം. ജനാധിപത്യപരമായി, കൂടിയാലോചനയിലൂടെയും ജനകീയ വോട്ടെടുപ്പിലൂടെയും പുതിയ സര്ക്കാര് ഉണ്ടാകണം. താലിബാന് പ്രഖ്യാപിച്ച പൊതുമാപ്പും സിഖ്, ഹിന്ദു വിഭാഗങ്ങള് ഉള്പ്പെടെ ന്യൂനപക്ഷങ്ങള്ക്ക് സമാധാനവും നിര്ഭയത്വവും ഉറപ്പുവരുത്തുമെന്ന പ്രഖ്യാപനവും ലോക രാഷട്രങ്ങളുമായി സഹകരിക്കുമെന്ന സൂചനയും സ്വാഗതാര്ഹമാണ്. ഇന്ത്യയും അഫ്ഗാനിസ്താനുമായി ദീര്ഘകാല ബന്ധമാണുള്ളത്. പുതിയ അഫ്ഗാന് സര്ക്കാരുമായി ആരോഗ്യകരമായ ബന്ധം സ്ഥാപിക്കാനും പുതിയ അഫ്ഗാന് കെട്ടിപ്പടുക്കാനും ദക്ഷിണേഷ്യയില് സമാധാനം ഉറപ്പു വരുത്താനും കേന്ദ്രസര്ക്കാര് ശ്രദ്ധിക്കേണ്ടതുണ്ടെന്ന് അമീര് പറഞ്ഞു.